HANA พุ่งพรวด 17% นิวไฮรอบ 3 ปี รับผลดีเปิดตัวไอโฟนใหม่
HANA พุ่งพรวด 17% นิวไฮรอบ 3 ปี รับผลดีเปิดตัวไอโฟนใหม่ ล่าสุดอยู่ที่ 52.50 บาท บวก 7.75 บาท หรือ 17.32% มูลค่าซื้อขาย 1.45 พันล้านบาท
HANA พุ่งพรวด 17% นิวไฮรอบ 3 ปี รับผลดีเปิดตัวไอโฟนใหม่ ล่าสุดอยู่ที่ 52.50 บาท บวก 7.75 บาท หรือ 17.32% มูลค่าซื้อขาย 1.45 พันล้านบาท
14 ต.ค. 2563

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 15.03 น. อยู่ที่ 52.50 บาท บวก 7.75 บาท หรือ 17.32% สูงสุดที่ 54.25 บาท ต่ำสุดที่ 45.50 บาท ด้วยมูลค่าซื้อขาย 1.45 พันล้านบาท โดยราคาหุ้น HANA ปรับตัวขึ้นสูงสุดในรอบ 3 ปี นับตั้งราคาหุ้นอยู่ที่ระดับ 54.50 บาท เมื่อวันที่ 19 มิ.ย.2560

โดย บล.บัวหลวง ระบุในบทวิเคราะห์ แนะนำหุ้น HANA หลังเมื่อวาน APPLE เปิดตัว New iPhone 12 นอกจากรองรับ 5G ที่เป็น Features ใหม่ ยังมี Part ที่น่าสนใจอื่น ๆ อาทิ Sensor ต่าง ๆ ในตัวเครื่อง เช่น LiDAR ช่วยวัดระยะวัตถุเพื่อการใช้งาน AR ได้ดียิ่งขึ้น ฯลฯ ซึ่ง HANA เป็นผู้ผลิตชิ้นส่วนในกลุ่ม Sensor ที่ส่งให้กับกลุ่มสมาร์ทโฟนดังกล่าว
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ ให้ราคาเป้าหมายเชิงกลยุทธ์ HANA ที่ 48 บาท จากความต้องการในการใช้ Semiconductor ตลาดโลกเดือน ส.ค. ปรับตัวขึ้นต่อเนื่องเป็นเดือนที่ 7 (เพิ่มขึ้น 3.6% เมื่อเทียบจากเดือนก่อน และ 4.9% เมื่อเทียบจากปีก่อน) สอดคล้องกับตัวเลขนำเข้าและส่งออกของจีน เดือน ก.ย.ที่เร่งตัวขึ้นโดดเด่น ซึ่งส่วนใหญ่มาจาก Tech supply chain ที่มีความต้องการสูง